wickkiey/tamil-wikipedia-chunked huggingface dataset:
# ஆக்வாட்சு (ஆரி பாட்டர்)

## இல்லங்கள்

### கபிள்பப்

**கபிள்பப்** கடின உழைப்பு, பொறுமை, நீதி, மற்றும் விசுவாசம் போன்ற சிறப்புக்களை கொண்டுள்ளது. இவ்வில்லத்தின் சின்னம் பட்ஜர் ஆகும். மற்றும் நிறங்கள் கேனரி மஞ்சள் மற்றும் கருப்பு ஆகும். கபிள்பப் இல்லத்தின் பொறுப்பாசிரியர் மூலிகை மருத்துவ ஆசிரியர் பொமோனா இசுபிரவுட் ஆவார். இவ்வில்லத்தின் ஆவி த பட் பிரிரயர் ஆகும். ரௌலிங்கின் அடிப்படையில், கபிள்பப் சுமாராக நில தனிமத்தை ஒத்துள்ளது. இந்த இல்லத்தின் நிறுவுனர் கெல்கா கபிள்பப் ஆவார். கெல்கா கபிள்பப்பின் விசேட பொருள் ஒரு ஹோகிரக்சு ஆகும். கெல்கா கபிள்பப் விசேட பொருள் ஒரு கோப்பை ஆகும். இந்த இல்லத்தின் இரத்தினக்கல் டொபாசு ஆகும்.
# ஆக்வாட்சு (ஆரி பாட்டர்)

## இல்லங்கள்

### ரெவென்கிலோவ்

**ரெவென்கிலோவ்** நுண்ணறிவு, படைப்பாற்றல், கற்றல், மற்றும் அறிவு போன்ற சிறப்புக்களை கொண்டுள்ளது. இந்த இல்லத்தின் சின்னம் கழுகு, மற்றும் இல்ல நிறங்கள் நீலம் மற்றும் வேன்கள் நிறம் ஆகும். இந்த இல்லத்தின் பொறுப்பாசிரியர் பிள்ளியசு பிலிட்விக் ஆவார். ரெவென்கிலோவ் இல்லத்தின் ஆவி த கிரேய் லேடி எனப்படும் கெலெனா ரெவென்கிலோவ் ஆகும். ரௌலிங்கின் அடிப்படையில், ரெவென்கிலோவ் சுமாராக வளித் தனிமத்தை ஒத்துள்ளது. இந்த இல்லத்தின் நிறுவுனர் ரொவெனா ரெவென்கிலோவ் ஆவார். ரோவேனா ரேவேன்கிலோவின் விசேட பொருள் ஹோகிரக்சுகலீல் ஒன்றான பரிவட்டம் (diadem) ஆகும். இது ரோவேனா ரேவேன்கிலோவிடம் இருந்து அவரது மகளான கெலனா ரெவென்கிலோவ் தனது தாயை விட்டு பிரிந்து செல்லும் போது திருடியிருந்தார். இதன் இல்ல இரத்தினக்கல் சப்பயர் ஆகும்.  
ரெவென்கிலோவ்வின் தங்குமிடங்கள் ஆக்வாட்சின் மேற்கு பகுதியில் அமைந்துள்ள ரெவென்கிலோவ் கோபுரத்தில் அமைந்துள்ளது.
# ஆக்வாட்சு (ஆரி பாட்டர்)

## இல்லங்கள்

### சிலித்தரீன்

**சிலித்தரீன்** இலட்சியம், தந்திரம், தலைமைத்துவம், மற்றும் வளம் ஆகிய சிறப்புக்களை கொண்டுள்ளது. *ஆரி பாட்டர் அண்டு தா பிலோசபர்சு இசுடோன்* புத்தகத்தில் குறிப்பிட்டுள்ள அடிப்படையில், மந்திரத்தொப்பி "சிலிதரீன்ஸ் தங்களின் வழியைப் பெற என்ன வேண்டுமானாலும் செய்வார்கள்" என்று கூறுகிறது. சிலித்தரீன் இல்லத்தின் சின்னம் பாம்பு, நிறங்கள் பச்சை மற்றும் வெள்ளி ஆகும். சலசர் சிலித்தரீன் இவ்வில்லத்தை நிறுவினார். இந்த இல்லத்தின் பொறுப்பாசிரியர் ஆறாவது புத்தகம் வரை செவரசு சிநேப் ஆவார். பின்னர், முன்னாள் பொறுப்பாசிரியராக இருந்து ஓய்வு பெற்று பின்னர் ஆசிரியராக சேர்ந்த ஹோரசு சிலகோர்ன் ஆவார். சிலித்தரீன் இல்லத்தின் ஆவி த பிளடி பரோன் ஆகும். ரௌலிங்கின் அடிப்படையில், சிலித்தரீன் சுமாராக நீர் தனிமத்தை ஒத்துள்ளது. சிலித்தரீனின் தங்குமிட அறைகளையும் பொது அறையும் நிலவறைகளில் உள்ள ஒரு வேற்று கற்சுவரை தாண்டிய பின் அடையலாம். சிலித்தரீன் பொது அறை நீளமாக உயரம் குறைவாக ஆக்வாட்சு ஏரியின் கீழ் அமைந்துள்ளது. இந்த அறை பச்சை விளக்குகள் மற்றும் செதுக்கப்பட்ட சாய்வு நாற்காலிகள் போன்ற பொருட்களை கொண்டிருக்கும்.  
சலசர் சிலித்தரீனின் விசேட பொருள் ஹோர்கிரக்சுகளில் ஒன்றான டொப்பாசு பதித்த ஒரு தாயத்து ஆகும். இந்தத் தாயத்தில் எஸ் ("S") என்ற ஆங்கில எழுத்து பாதிக்கப்பட்டிருக்கும். சிலித்தரீனின் இல்ல இரத்தினக்கல் எமெரால்ட் ஆகும்.
# 1694

**1694** (MDCXCIV) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.
# 1694

## நிகழ்வுகள்

- பெப்ரவரி 5 - நன்னம்பிக்கை முனையில் இருந்து பட்டாவியா நோக்கிச் சென்ற *ரிடர்சாப் வான் ஒலாந்து* என்ற டச்சுக் கப்பல் கடலில் மூழ்கியது.
- மார்ச் 1 - எச்,எம்,எசு *சசெக்சு* என்ற 13 கப்பல்கள் கொண்ட தொகுதி ஒன்று ஜிப்ரால்ட்டர் அருகே மூழ்கியதில் 1,200 பேர் வரை உயிரிழந்தனர்.
- சூலை 3 - யாழ்ப்பாணப் பட்டணத்தின் டச்சுத் தளபதி புளோரிசு புளொம் யாழ்ப்பாணத்தில் காலமானார். என்ட்றிக்கு சுவாடிக்குரூன் என்பவர் புதிய தளபதியாக நியமிக்கப்பட்டார்.
- சூலை 27 - இங்கிலாந்து வங்கி நிறுவப்பட்டது.
- செப்டம்பர் 5 - இங்கிலாந்து, வாரிக்கு நகரில் பெரும் தீ பரவியது.
- டிசம்பர் 3 - இங்கிலாந்தில் மூன்று ஆண்டுகளுக்கு ஒரு முறை பொதுத்தேர்தல் இடம்பெற வகை செய்யும் சட்டமூலம் நாடாளுமன்றத்தில் நிறைவேற்றப்பட்டது.
- டிசம்பர் 28 - இங்கிலாந்தின் இரண்டாம் மேரி அரசி பெரியம்மை நோயினால் தனது 32 வது அகவையில் வாரிசு எவருமின்றி காலமானார். இவரது கணவர் இங்கிலாந்தின் மூன்றாம் வில்லியம் தனியே ஆட்சி செய்தார்.
- அத்திலாந்திக் அடிமை வணிகத்தில் ஈடுபட்டிருந்த *ஹனிபல்* என்ற இங்கிலாந்து அடிமைக் கப்பல் பெனின் அருகே தனது பயணத்தை முடித்துக் கொண்டது. கப்பலில் இருந்த 692 அடிமைகளில் அரைவாசிப் பேர் கப்பலில் மாண்டனர்.
- யோசப் வாசு அடிகள் இலங்கையில் மாதோட்டம், பூநகரி, யாழ்ப்பாணம் ஆகிய இடங்களுக்குப் பயணம் மேற்கொண்டார்.
# 1694

## பிறப்புகள்

- சனவரி 3 - சிலுவையின் புனித பவுல், இத்தாலிய புனிதர் (இ. 1775)
- நவம்பர் 21 - வோல்ட்டயர், பிரெஞ்சு மெய்யியலாளர் (இ. 1778)
# 1694

## இறப்புகள்

- செப்டம்பர் 28 - காப்ரியல் மௌடன், பிரெஞ்சு கணிதவியலாளர் (பி. 1618)
- நவம்பர் 28 - மட்சுவோ பாஷோ, சப்பானியக் கவிஞர் (பி. 1644)
- நவம்பர் 29 - மார்செல்லோ மால்பிஜி, இத்தாலிய மருத்துவர் (பி. 1628)
# செலீனியம் ஆக்சிபுரோமைடு

**செலீனியம் ஆக்சிபுரோமைடு** *(Selenium oxybromide)* என்பது SeOBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# செலீனியம் ஆக்சிபுரோமைடு

## தயாரிப்பு முறை

செலீனியம் ஈராக்சைடு மற்றும் செலீனியம் நான்குபுரோமைடு சேர்மங்கள் வினைபுரிவதால் செலீனியம் ஆக்சிபுரோமைடு உருவாகிறது. செலீனியம் மற்றும் செலீனியம் ஈராக்சைடு இரண்டும் புரோமினுடன் வினைபுரிந்து செலீனியம் ஒருபுரோமைடு மற்றும் செலீனியம் நான்குபுரோமைடு முதலியன உருவாகின்றன. செலீனியம் நான்கு புரோமைடில், செலீனியம் ஈராக்சைடை கரைப்பதன் மூலமாக செலீனியம் ஆக்சிபுரோமைடு உருவாக்கப்படுகிறது.  
:2 Se + Br<sub>2</sub> → Se<sub>2</sub>Br<sub>2</sub>
:Se<sub>2</sub>Br<sub>2</sub> + 3 Br<sub>2</sub> → SeBr<sub>4</sub>
:SeBr<sub>4</sub> + SeO<sub>2</sub> → 2 SeOBr<sub>2</sub>
# செலீனியம் ஆக்சிபுரோமைடு

## பண்புகள்

செம்பழுப்பு நிறத்திண்மமாகக் காணப்படும் செலீனியம் ஆக்சிபுரோமைடு குறைவான உருகுநிலையைக் (41.6 ° செ) கொண்டுள்ளது. இச்சேர்மத்தின் வேதிப் பண்புகள் செலீனியம் ஆக்சிகுளோரைடின் வேதிப்பண்புகளை ஒத்துள்ளன. 220° செ வெப்ப நிலையில் செலீனியம் ஆக்சிபுரோமைடு கொதிப்பதாலும், கொதி நிலைக்கு அருகாமையிலான வெப்பநிலையில் சிதைவடைந்து விடுவதாலும் காய்ச்சி வடித்தல் முறையில் இச்சேர்மத்தைத் தூய்மைப்படுத்தும் முறை இயலாமல் போகிறது. உருகுநிலைக்குச் சற்று அதிகமான திரவ நிலையில் இச்சேர்மத்தின் மின் கடத்துகைத் திறன் 6×10−5 சிமென்சு/மீட்டர் ஆகும். தண்ணீரால் SeOBr2 நீராற்பகுப்பு|நீராற்பகுக்கப்பட்டு]] செலீனியசு அமிலம் (H<sub>2</sub>SeO<sub>3</sub>) மற்றும் ஐதரசன் புரோமைடு ( HBr) இரண்டும் உருவாகின்றன.  
SeOBr<sub>2</sub> அதிக வினைத்திறன் கொண்ட ஒரு சேர்மமாகும். திரவநிலை செலலீனியம் ஆக்சிபுரோமைடே பெரும்பாலான வினைகளில் பங்கேற்கிறது. இச்சேர்மத்தில் செலீனியம் உலோகம் கரைந்து Se<sub>2</sub>Br<sub>2</sub> உருவாகிறது. இரும்பு, தாமிரம், தங்கம், பிளாட்டினம் மற்றும் துத்தநாகம் போன்ற தனிமங்கள் யாவும் செலினியம் ஆக்சிபுரோமைடால் தாக்கப்படுகின்றன.
# மாப்பாகலைக் கோட்டை

**மாப்பாகலைக் கோட்டை** (*Mapagala fortress*) என்பது முதலாம் காசியப்பன் சிகிரியா நகரை உருவாக்க முன்பு, அனுராதபுர இராச்சியத்தின் பண்டைய அரணிடப்பட்ட தொகுதியாகும். இது சிகிரியாவின் தென் பகுதியில் சிகிரியா குளத்திற்கு அருகில் அமைந்துள்ளது.  
இது வடிவமற்ற 20 அடி உயரமான பெருங்கற்பாறைகளினால் கட்டப்பட்டது. ஒவ்வொரு கற்களும் பரந்ததும் பருமனானதும், சில 10 அடி உயரமும் 4 அடி நீளமும் கொண்டவை. உலோகக் கருவிகள் பயன்பாட்டுக்கு முன்னர் இது கட்டப்பட்டிருக்கலாம் என நம்பப்படுகிறது.
# விக்கிப்பீடியா:விக்கியன்பு/பதிப்பு 2.0

<div id="wikinav-button-prevOld">
| **விக்கியன்பு 2.0** | }</div> |
| --- | --- |  
தமிழ் விக்கிப்பீடியாவின் பயனர்களை அவர்களது பங்களிப்பிற்ககப் பாராட்டவும் ஊக்குவிக்கவும் பயன்படும் கருவியே **விக்கியன்பு** ஆகும். விக்கியன்பின் புதிய பதிப்பான **விக்கியன்பு 2.0** பயனர் ஸ்ரீகர்சனால் உருவாக்கப்பட்டது. இப்பதிப்பு பல்வேறு புதிய அம்சங்களை உள்ளடக்கி உருவாக்கப்பட்டுள்ளது.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### தோற்றம்

- முன்னர் நெறியத்தோற் பட்டியலில் (vector menu) விக்கியன்பு கருவிக்கான பொத்தான் சற்று நீண்ட இடத்தை ஆக்கிரமித்திருந்தது, தற்போது அது என்னும் படவுருவாக (icon) மாற்றப்பட்டுள்ளது. இதன் மீது சுட்டியைக் (mouse pointer) கொண்டுசெல்லும் போது படவுருவாக மாறும் வகையில் விழுத்தொடர் பாணித் தாளின் உதவியுடன் வடிவமைக்கப்பட்டுள்ளது.  
- பயனர் பேச்சுப் பெயர்வெளியிலுள்ள அனைத்துப் பக்கங்களிலும் இயங்கக் கூடியதாக இக்கருவி இருந்தது. தற்போது இக்கருவி தமது பயனர் பேச்சுப் பக்கம் (பயனர் பேச்சின் உப பக்கங்கள் உள்ளடங்கலாக) தவிர்ந்த, பிற பயனர்களின் பேச்சுப் பக்கத்தில் மட்டும் இயங்கக்கூடியாதக மேம்படுத்தப்பட்டுள்ளது. (**நீங்களே உங்களுக்குப் பதக்கமிட முடியாது!**)  
- நெறியத்தோற் பக்கத்தின் மேலுள்ள பேச்சுப் பக்க இணைப்பின் அருகில் விக்கியன்புடன் தொடர்புபட்ட பக்கங்களை அணுகுவதற்கான இணைப்பு வடிவமைக்கப்பட்டுள்ளது.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### இடைமுகம்

- பதக்கத் தெரிவுப் பட்டியலில் இலகுவாகப் பதக்கத்தைத் தெரிவுசெய்ய உதவியாகப் பதக்கங்கள் **விக்கிப் பதக்கங்கள்** மற்றும் **துறைசார் பதக்கங்கள்** என வகைப்படுத்தப்பட்டுள்ளன.  
- தெரிவுப் பட்டியலில் உள்ள பதக்கங்களுக்கு மேலதிகமாக நாமே சுயமாகப் **பதக்கத்தை வடிவமைக்கும் வசதி** புதிதாக இணைக்கப்பட்டுள்ளது.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### முன்தோற்றம்

- விக்கியன்பு நீட்சியில் உள்ளது போல் முன்தோற்றம் (Preview) காட்டும் வசதியும் இக்கருவியில் இணைக்கப்பட்டுள்ளது.  
- இந்த முன்தோற்றம் HTML வடிவில் இருப்பதால் உள்ளிடப்பட்ட செய்தி முல உரையாகவே (எகா:<code></code>) காட்சியளிக்கும்.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### பதிகை

- இக்கருவியைப் பயன்படுத்திப் பதக்கமிடும் தரவுகளை **பதிகை** பக்கத்தில் தானாகவே உடனுக்குடன் சேர்க்கும் வகையில் கருவி மேம்படுத்தப்பட்டுள்ளது. இது போன்றதொரு வசதியை அமைத்துதவும் படி ஸ்ரீதர் விக்கியன்பு பேச்சுப் பக்கத்தில் கோரியிருந்தார். **பதிகை** பக்கத்தை பயனர்கள் கவனிப்புப் பட்டியலில் சேர்ப்பதன் மூலம் யாருக்காவது பதக்கம் வழங்கப்பட்டால் அதனை இலகுவில் அறிந்துகொண்டு, குறித்த பயனருக்குத் தமது வாழ்த்துகளையும் தெரிவிக்க மிக உதவியாக அமையும்.  
- இக்கருவி மூலம் நாம் யாருக்காவது பதக்கம் வழங்கினால் **பதிகை** பக்கம் நமது கவனிப்புப் பட்டியலில் தானாகவே சேரும் வகையில் இக்கருவி நிரலாக்கம் செய்யப்பட்டுள்ளது.  
- பதக்க வார்ப்புருவின் கீழுள்ள *பதிகை* என்ற இணைப்பை சொடுக்கும் போது பதிகை பக்கத்தில் அப்பதக்கத்திற்குரிய நிரை (row) இளநீல நிறப் பின்னணியுடன் (Highlight செய்யப்பட்டு) தோற்றமளிக்கும்.  
- **பதிகை** பக்கத்தில் உள்ள பட்டியலில், பதக்கம் என்ற நிரலின் கீழுள்ள **பதக்கத்தின் பெயரை சொடுக்கும் போது இடப்பட்ட செய்தி தோன்றும்** வகையில் வடிவமைக்கப்பட்டுள்ளது.  
- **பதிகை** பக்கத்தின் பட்டியலில் உள்ள தரவுகள் விக்கியன்பு 2.0 கருவியின் மூலம் பதக்கம் வழங்கும் போது தன்னியக்கமாகச் சேர்கப்படுவதால் இப்பக்கத்தை தொகுப்பதை தவிர்க்கும் வகையில் தொகுப்புப் பெட்டி மறைக்கப்பட்டுள்ளது. *தயவுசெய்து இப்பக்கத்தில் எந்த மாற்றத்தையும் மேற்கொள்ள வேண்டாம். இப்பக்கத்தில் ஏதாவது தவறுகள் இருப்பின் பேச்சுப் பக்கத்தில் அறியத்தாருங்கள்.* என்ற உதவிக்குறிப்பு தோன்றும் வகையில் வடிவமைக்கப்பட்டுள்ளது.  
- உங்களது கவனிப்புப் பட்டியலில் **பதிகை** பக்கத்துடன் தொடர்புபட்ட தொகுப்பு இளநீல நிறப் பின்னணியுடன் (Highlight செய்யப்பட்டு) தோற்றமளிக்கும்.  
- அண்மைய மாற்றங்களைக் குழுவாக்கும் வசதியை தெரிவுசெய்திருந்தால் அண்மைய மாற்றங்கள் பக்கத்திலும் **பதிகை** பக்கத்துடன் தொடர்புபட்ட தொகுப்பு இளநீல நிறப் பின்னணியுடன் (Highlight செய்யப்பட்டு) தோற்றமளிக்கும்.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### சிறப்புப் பக்கம்

- **பதிகை** பக்கத்தில் உள்ளிடப்பட்ட தகவல்களை மூலமாகக் கொண்டு வழங்கப்பட்ட அனைத்துப் பதக்கங்களையும் Special:Wikilove பக்கத்தின் ஊடாகவும், நீங்கள் பெற்ற/அளித்த பதக்கங்களை Special:MyWikilove பக்கத்தின் ஊடாகவும், பிற பயனர் பெற்ற/அளித்த பதக்கங்களை Special:Wikilove/பயனர் பெயர் பக்கத்தின் ஊடாகவும் (எகா: Special:Wikilove/Shrikarsan ) பார்வையிடலாம்.
:<small>(இவ்விணைப்புகள் சிவப்ப்ணைப்பாகவே காட்சியளிக்கும் ஆயினும் கருவியை நிறுவியவர்களுக்கு உரிய பக்கங்கள் காட்டப்படும்)</small>  
- இவ்வசதி விக்கியன்பு நீட்சியின் எதிர்காலத் திட்டத்திற்கு நிகரானது என்பது குறிப்பிடத்தக்கது.
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### வார்ப்புரு

- தனித்தனி வார்ப்புருகளினூடாக இணைக்கப்பட்ட பதக்கங்கள் ஒரே வார்ப்புருவாக மாற்றப்பட்டுள்ளன. இதன் மூலம் பதக்க வார்ப்புருச் சீராக்கம் இலகுபடுத்தப்பட்டுள்ளது.  
- வார்ப்புருவின் வடிவமைப்பிலும் சில மாற்றங்கள் செய்யப்பட்டுள்ளன.
:*பழைய வார்ப்புரு
::{|
| |
| |
| | **சிறப்புப் பதக்கம்**
|-
| | பதக்கமிடும் போது உள்ளிடப்பட்ட செய்தி --கையொப்பம்
<small><small>விக்கியன்பு மூலம் வழங்கப்பட்டது</small></small>
|}
:*புதிய வார்ப்புரு
::{|
| |
| | சிறப்புப் பதக்கம்
|-
| | பதக்கமிடும் போது உள்ளிடப்பட்ட செய்தி --கையொப்பம்
<small><span>விக்கியன்பு</span> மூலம் வழங்கப்பட்டது (<span>பதிகை</span>)</small>
|}
:*நுட்பப்பதக்கம் மட்டும் வித்தியாசமான வடிவமைப்புடன் அமைக்கப்பட்டுள்ளது.
::{|
| |
| | நுட்பப் பதக்கம்
|-
| | பதக்கமிடும் போது உள்ளிடப்பட்ட செய்தி --கையொப்பம்
<small><span>விக்கியன்பு</span> மூலம் வழங்கப்பட்டது (<span>பதிகை</span>)</small>
|}
# விக்கிப்பீடியா:விக்கியன்பு/பதிப்பு 2.0

## புதிய அம்சங்கள்

### வழு நீக்கம்

- விருப்பத் தேர்வில் நீங்கள் விக்கியன்பைச் செயற்படுத்தியிருந்தால் இக்கருவி இயங்காத வண்ணம் நிரலாக்கம் செய்யப்பட்டுள்ளது. விருப்பத் தேர்வில் **விக்கியன்பு 2.0** செயற்படுத்தப்பட்ட பின் இது மிகப் பயனுள்ளதாக அமையும். விருப்பத் தேர்விலும் பயனரின் vector.js அல்லது common.js பக்கத்திலும் செயற்படுத்தியிருந்தால் விருப்பத்தேர்வின் மூலம் செயற்படுத்தப்பட்ட கருவிக்கு முன்னுரிமை அளிக்கப்பட்டுள்ளது. முன்னர் இப்பிரச்சினை சில வழுக்களை ஏற்படுத்தியிருந்தது. (காண்க).  
- ஆங்கில விக்கியில் இருந்து எடுக்கப்பட்ட கல்டாரி (Kaldari) இனது நிரலை சூர்யபிரகாசு தமிழ் விக்கிக்கு அமைய மாற்றும் போது தவறுதலாக நீக்காது விட்ட தேவையற்ற நிரல் பகுதி நீக்கப்பட்டுள்ளது.  
:<source lang="javascript">
// ஒரு பட்டியல் படிமங்களிலிருந்து தேர்ந்தெடுப்பதற்கானச் செயற்கூறு (Function)
$.fn.selectItem = function {
return this.each(function {
var containerId = this.id;
var customId = 0;
$('#'+containerId+' img').css('', ' solid transparent');
$('#'+containerId+' img').each(function {
if (this.id == '') {
this.id = 'select_img_' + customId;
customId++;
}
$('#'+this.id).click(function {
$('#'+containerId+'Selected').val(this.title);
$('#'+containerId+' img').css('', ' solid transparent');
$('#'+this.id).css('', ' solid #AED0EA');
})
});
});
};
</source>
# விக்கிப்பீடியா:விக்கியன்பு/பதிப்பு 2.0

## நிரல்கள்

- User:Shrikarsan/விக்கியன்பு2.js
- User:Shrikarsan/விக்கியன்பு2.css
# விக்கிப்பீடியா:விக்கியன்பு/பதிப்பு 2.0

## நிரல்வரியாக நிறுவ

- இதனை நிறுவ உங்களது நெறியத் தோல் பக்கத்தில் பின்வரும் வரியை நகலெடுத்து ஒட்டவும்.
<source lang="javascript">
importScript('பயனர்:Shrikarsan/விக்கியன்பு2.js');
</source>  
நீங்கள் இக்கருவியை நிறுவும் போது பழைய விக்கியன்பு மற்றும் அதனுடன் தொடர்புபட்ட கருவிகளின் பயன்பாட்டை செயலிழக்கம் செய்தால் தேவையற்ற நுட்பக் கோளாறுகளைத் தவிர்த்துக்கொள்ளலாம்.
# கட்டம் கட்டு

**கட்டம் கட்டு**, எனப்படும் விளையாட்டு பலர் விளையாடக்கூடிய விளையாட்டாகும். இதை புள்ளிகளும் கட்டங்களும், நான்கு புள்ளி விளையாட்டு என்றவாறும் அழைப்பர். இதை காகிதத்தாளில் கூட விளையாடலாம். விளையாடுவோரின் விருப்பம்போல் வரிசைகளை அமைத்து, ஒவ்வொரு வரிசையிலும், விரும்பிய எண்ணிக்கையிலான புள்ளிகளை சம இடம்விட்டு வரைய வேண்டும்.  
ஒவ்வொருவராக இரு புள்ளிகளை இணைக்க வேண்டும். அடுத்தடுத்து உள்ள இரு புள்ளிகளை மட்டுமே கோடிட்டு இணைக்க வேண்டும். கோடு நேர்க்கோடாகவோ, படுக்கைக்கோடாகவோ இருக்க வேண்டும். குறுக்குகோட்டால் இணைக்கவே கூடாது. சதுரம் அமைக்க தேவையான நான்கு புள்ளிகளில் ஏற்கனவே மூன்று கோடுகள் இணைக்கப்பட்டிருந்தால், நான்காவது கோட்டை வரைந்து சதுரத்தின் உள்ளே தன் குறியீட்டை வரைந்து கொள்ளலாம். தாளில் எல்லா புள்ளிகளும் அருகிலுள்ள புள்ளிகளோடு இணைக்கப்பட்டு, எல்லா இடங்களிலும் சதுரங்கள் உருவானவுடன் ஆட்டம் முடிவடையும். யார் அதிக சதுரங்களில் தன் குறியீட்டை வரைந்துள்ளாரோ அவரே வெற்றியாளர்.  
ஆட்டத்தின் தொடக்கத்தில் ஒவ்வொருவரும் தமக்கு விருப்பமான இடங்களில் கோடிட்டு கொண்டே வருவர். சிலர் உத்தியை கையாண்டு, அடுத்தடுத்து கோடுகளை இட்டு, சங்கிலி போல அமைத்து, அதிக சதுரங்களை பெற திட்டம் வகுப்பர். எதிராளி ஒரு கோடிட்டவுடன் அத்தனை சதுரங்களையும் தனதாக்கி கொள்வார்.
# விக்கிப்பீடியா:விக்கியன்பு/பதிகை

**<div>தமிழ் விக்கிப்பீடியாவின் பயனர்களை அவர்களது பங்களிப்பிற்காகப் பாராட்டவும் ஊக்குவிக்கவும் பயன்படும் கருவியே **விக்கியன்பு** ஆகும். விக்கியன்பின் புதிய பதிப்பான **விக்கியன்பு 2.0** மூலம் அளிக்கப்பட்ட பதக்கங்களின் பட்டியல் கீழே காணப்படுகின்றது.</div>**  
| <div> <span>Special:MyWikilove<span role="button" aria-disabled="false">எனது பதக்கங்களின் பட்டியல்</span></span> <span>Special:Wikilove<span role="button" aria-disabled="false">விக்கியன்பு சிறப்புப் பக்கம்</span></span><InputBox>
type=create
prefix=Special:Wikilove/
buttonlabel=பார்க்க
placeholder=ஒரு பயனரின் பெயரை உள்ளிடவும்
width=50
break=no
</InputBox></div> | } |
| --- | --- |  
<div>  
<div>
****விக்கியன்பு 2.0****  
| தமிழ் விக்கிப்பீடியாவின் பயனர்களை அவர்களது பங்களிப்பிற்காகப் பாராட்டவும் ஊக்குவிக்கவும் பயன்படும் கருவியே **விக்கியன்பு** ஆகும். விக்கியன்பின் புதிய பதிப்பான **விக்கியன்பு 2.0** மூலம் அளிக்கப்பட்ட பதக்கங்களின் பட்டியல் கீழே காணப்படுகின்றது. | <div id="wikinav-button-cp">விக்கியன்பு</div> |
| --- | --- |
| <div> <span><span title="எனது பதக்கங்களின் பட்டியலை உள்ளடக்கிய சிறப்புப் பக்கம்">எனது பதக்கங்களின் பட்டியல்</span></span> <span><span title="விக்கியன்பின் மூலம் வழங்கப்பட்ட அனைத்துப் பதக்கங்களையும் உள்ளடக்கிய மூலப் பட்டியற் பக்கம்">விக்கியன்பு பதிகை</span></span></div> | } |
<h2>விக்கியன்பு 2.0 மூலம் அளிக்கப்பட்ட பதக்கங்களின் பட்டியல்</h2>
</div>  
<div>
<h2>நீங்கள் பெற்ற பதக்கங்கள்</h2>
</div>  
<div id="specialShri">
<h2>நீங்கள் அளித்த பதக்கங்கள்</h2>
</div>  
</div>  
<div id="shriwl">
**|விக்கியன்பு 2.0 மூலம் அளிக்கப்பட்ட பதக்கங்களின் பட்டியல்**  
| எண் | நேரம், திகதி | <small>பதக்கம் பெற்ற</small>
பயனர் | பதக்கம் | அளித்தவர் | தொகுப்பு | பிற |
| --- | --- | --- | --- | --- | --- | --- |
# யானை ஆண்டு

**யானை ஆண்டு** (*Year of the Elephant*, , ʿஆமு இ-ஃபில்) என்பது இசுலாமிய வரலாற்றில் அண்ணளவாக பொ.ஆ. 570 ஆம் ஆண்டைக் குறிக்கும் பெயர் ஆகும். இசுலாமிய வழக்கப்படி, இவ்வாண்டிலேயே இசுலாமிய சமயத்தைத் தோற்றுவித்த முகம்மது நபி பிறந்தார். மக்கா நகரில் இடம்பெற்ற ஒரு நிகழ்வை இவ்வாண்டின் பெயர் குறிக்கிறது: எதியோப்பியாவின் ஆக்சம் இராச்சியத்தின் ஒரு பகுதியாக இருந்த ஏமனின் கிறித்தவ ஆட்சியாளர் அப்ரகா என்பவர், மக்கா நகரை அழிக்கும் நோக்கோடு ஒன்று அல்லது பல யானைப் படையுடன் காபாவை நோக்கி சென்றார். ஆனாலும், தலைமை தாங்கிச் சென்ற மகுமுது என்ற பெயர் கொண்ட யானை, மக்காவைச் சுற்றியுள்ள எல்லைப் பகுதிக்குச் சென்று அதனைத் தாண்டிச் செல்ல மறுத்து நின்று விட்டது. பெரியம்மை போன்ற தொற்றுநோயே அவரை மெக்காவைக் கைப்பற்ற முடியாமைக்குக் காரணமாக இருக்கலாம் என்ற கோட்பாடும் நம்பப்படுகிறது. அராபியத் தீபகற்பத்தில் இவ்வாண்டு "யானையின் ஆண்டு" எனப் பெயரிடப்பட்டு ஆண்டுகளை அழைக்கும் வழக்கம் நடைமுறைக்கு வந்தது. உமறு இப்னு அல்-கத்தாப்பின் ஆட்சிக் காலத்தில் (634-644) இசுலாமிய நாட்காட்டி அறிமுகப்படுத்தப்பட்டது.  
தெற்கு அராபியாவில் அண்மைக்காலங்களில் இடம்பெற்ற ஆய்வுகளின்படி, யானை ஆண்டு கிபி 569 அல்லது 568 ஆக இருக்கலாம் எனப்படுகிறது. சசானியப் பேரரசு யெமனின் பைசாந்திய அரசை கிபி 570 இல் கைப்பற்றியது. ஆனாலும், முகம்மது நபியின் பிறப்பிற்கு குறைந்தது 10 ஆண்டுகளுக்கு முன்னர் இந்நிகழ்வு இடம்பெற்றிருக்கலாம் என இன்றைய வரலாற்றாளர்கள் கருதுகின்றனர்.
# வார்ப்புரு:Uw-disruptive1

} வணக்கம், உங்கள் அண்மைய பங்களிப்புகள் ஆக்கநோக்கில் அமைந்திராததால், மீளமைக்கப்பட்டுள்ளன அல்லது நீக்கப்பட்டுள்ளன. விக்கிப்பீடியாவுக்கு யாரும் பங்களிக்கலாம் என்றாலும், அருள்கூர்ந்து எமது கொள்கைகளையும் வழிகாட்டல்களையும் அறிந்துகொள்வதற்குச் சிறிது நேரத்தை ஒதுக்குங்கள். உங்களது வரவேற்புச் செய்தியில் மேலதிக விவரங்களைக் காணலாம். நீங்கள் பயிற்சி பெற விரும்பினால், அருள்கூர்ந்து மணல் தொட்டியைப் பயன்படுத்துங்கள். }<noinclude>
</noinclude>
# சீதவாக்கைக் கோட்டை

**சீதவாக்கைக் கோட்டை** (*Sitawaka fort*) என்பது அவிசாவளையில் சீதாவக்கை அரசினால் கட்டப்பட்டது. இது முதலாம் ராஜசிங்கனின் மாளிகையுடன் சேர்ந்து இருந்தது. இக்கோட்டையில் ஏரிக்கரையை நோக்கியவாறு பீரங்கி பொருத்தப்பட்டிருந்தது.  
சீதவாக்கைக் கோட்டையும் அரச மாளிகையும் அழிக்கப்பட்டு, தற்போது அதன் எச்சங்களை அவிசாவளை - பன்வளை வீதியில் காணலாம்.
# தோல் சிவத்தல்

யின்போது தோல் சிவந்துக் காணப்படுதல்.]]
**தோல் சிவத்தல்** (Rubor, flushing) என்பது ஒருவர் பல்வேறு உடலியக்கக் காரணங்களால் குறிப்பிட்ட அளவு முகம் மற்றும் பிற சருமப் பகுதிகளில் சிவந்திருத்தலைக் குறிக்கிறது. நெருங்கியத் தொடர்புடையதாக இருந்தாலும், தோல் சிவத்தல் முகம், காது மடல்கள், கன்னம் ஆகியவற்றில் மேலோட்டமாக ஏற்படும் முகம் சிவத்தலிலிருந்து (blushing) வேறுபடுகிறது. முகம் சிவத்தல் பொதுவாக மனவுளைவு, கோபம் அல்லது காதல்வயப்பட்டத் தூண்டுதல்கள் ஆகிய உணர்ச்சிகளின் அழுத்தங்களைப் பிரதிபலிப்பதாகக் கருதப்படுகிறது. தோல் சிவத்தல், குருதிச் சுற்றோட்டத்தில் புற்றனைய நோய்க்கூட்டறிகுறியினால் (குடல் மஞ்சள் கட்டி; carcinoid syndrome) ஏற்படும் இயக்குநீர் (செரடோனின், திசுநீர்த்தேக்கி) சுரப்புகளினாலும் ஏற்படலாம்.
# தோல் சிவத்தல்

## காரணிகள்

தோல் சிவத்தலுக்கான சில காரணிகள் கீழேப் பட்டியலிடப்பட்டுள்ளன:
- அதிகளவு உயிர்ச்சத்து பி<sub>3</sub> (நியாசின்) எடுத்துக்கொள்வது
- இழையவாதம் (fibromyalgia)
- உணர்ச்சிகள்: கோபம், மனவுளைவு (embarrassment)
- கடும் வெயில்
- கடுமையான இருமல்
- கடுமையான வலி
- காரமான உணவுவகைகள்
- குடல் மஞ்சள் கட்டி
- குரோமபின் திசுக்கட்டி (pheochromocytoma)
- குஷிங் கூட்டறிகுறி (Cushing's Syndrome)
- சூடான குளியல்
- திடீரென உடற் பயிற்சியை நிறுத்துதல்
- மதுசாரத்தினால் ஏற்படும் முகம்சிவத்தல்
- மதுசாரத்துடன் நுண்ணுயிர் எதிர்ப்பிகளைக் கலந்து உட்கொள்ளல்
- அதிதைராய்டியம்
- இதயத் துடிப்பு மிகைப்பு
- இரத்தச் சர்க்கரை அதிகரிப்பு
- இரத்தநாள விரிவூக்கிகள்
- ஒவ்வாமை அல்லது நோய்த்தொற்று)ஆகியவற்றால் ஏற்படும் அழற்சி
- காஃவீன் நுகர்வு
- காய்ச்சல்
- கார்பனோராக்சைடு நச்சூட்டம்
- கேடயச்சுரப்பிப் புற்று
- தலைவலி
- திசுநீர்த்தேக்கி
- தும்மல்
- நாட்பட்ட நுரையீரல் அடைப்பு நோய்
- நீர்ப்போக்கு
- பாலுறவு
- புணர்ச்சிப் பரவசநிலை
- மதுசாரம், எரோயின், கோக்கைன் போன்ற கேளிக்கை மருந்துகள்.
# செயின்ட் மரினோ நகரம்

**செயின்ட் மரினோ** (City of San Marino) என்பது இத்தாலியக் குடாநாட்டில் அமைந்துள்ள செயின்ட் மரினோ குடியரசின் தலைநகரம் ஆகும். இது எட்ரியாட்டிக் கடலின் அருகில் அமைந்துள்ளது. இந்நகரத்தின் சனத்தொகை 4,128 ஆகும். இந்நகரத்தின் மொத்தப் பரப்பளவு 7.09 சதுர கிலோமீற்றர்கள் ஆகும். இந்நகரம் கடல் மட்டத்தில் இருந்து 749 மீற்றர் உயரத்தில் அமைந்துள்ளது. டொகானா மற்றும் போர்கோ மக்கோரி ஆகிய நகரங்களை அடுத்து இதுவே நாட்டின் மூன்றாவது பெரிய நகரமாகும். இந்நகரின் எல்லைகளாக செயின்ட் மரினோ நகராட்சிகளான அக்குவாவிவா, போர்கோ மக்கோரி புளோரென்டினோ, சீசனுவா ஆகியவையும் இத்தாலிய நகராட்சியான செயின்ட் லியோவும் அமைந்துள்ளன.
# செயின்ட் மரினோ நகரம்

## வரலாறு

செயின்ட் மரினஸ் என்பவராலும் வேறு சில கிறித்தவ அகதிகளாலும் இந்நகரம் கி.பி. 301 ஆம் ஆண்டில் உருவாக்கப்பட்டது. ரோமானிய அடக்குமுறையிலிருந்து தப்பியோடிய பல அகதிகள் இந்நகரில் வந்து குடியேறினர். இதன் காரணமாக ஐரோப்பாவில் காணப்படும் மிகவும் பழமை வாய்ந்த குடியரசுகளில் செயின்ட் மரினோவும் ஒன்றாக விளங்கியது.  
நகரின் பாதுகாப்பு அங்கு கட்டப்பட்ட மூன்று கோபுரங்களினாலும் உறுதிசெய்யப்பட்டது. அவற்றில் குவைட்டியா எனும் கோபுரம் நகரப் பாதுகாப்பில் முக்கிய இடம் வகித்தது. இது 11ஆம் நூற்றாண்டில் கட்டப்பட்டது. இக்கோபுரத்தை எதிரிகள் எவரும் கடக்க முடியாது. இதனால் எதிரிகளின் பல்வேறு தாக்குதல்களில் இருந்து இந்நகரம் பாதுகாப்புப் பெற்றது.  
சிலுவை யுத்தத்தின் போது நகரப் பாதுகாப்பிற்கு மேலும் ஓர் கோபுரம் தேவைப்பட்டமையினால் செச்டா எனும் கோபுரம் 13 ஆம் நூற்றாண்டில் கட்டப்பட்டது. அத்துடன் மூன்றாவது கோபுரமாக 14 ஆம் நூற்றாண்டின் மொன்டேல் எனும் கோபுரம் கட்டப்பட்டது. மேற்குறிப்பிட்ட இரு கோபுரங்களிலும் பார்க்க இது சிறியதாகும்.
# செயின்ட் மரினோ நகரம்

## பொருளாதாரம்

கற்களைப் பிரித்தெடுத்தல் மற்றும் செதுக்குதலின் மூலமே இந்நகரின் தற்போதைய பிரதான பொருளாதாரத் தேவைகள் பூர்த்தி செய்யப்படுகின்றன. எனினும் சுற்றுலாக் கைத்தொழில், வர்த்தகம், விற்பனைப் பொருட்கள், தபால் முத்திரைகள், விவசாயக் கைத்தொழில் போன்றவற்றின் மூலமும் நகரின் பொருளாதாரத் தேவைகள் பூர்த்தி செய்யப்படுகின்றன.
# செயின்ட் மரினோ நகரம்

## அடையாளங்கள்

இந்நகரிற்கு ஆண்டுதோறும் மூன்று மில்லியனுக்கும் அதிகமான மக்கள் வருகை தருகின்றனர். இதனால் இது சுற்றுலாத்துறையில் வளர்ச்சி பெறும் நகரங்களில் ஒன்றாக விளங்குகின்றது. ஆண்டுதோறும் வருகின்ற சுற்றுலாப்பயணிகளில் 85% ஆனோர் இத்தாலியர்களே ஆவர். அத்துடன் இங்கு ஆயிரத்திற்கும் மேற்பட்ட பல்வேறு வகையான சில்லறை விற்பனை நிலையங்கள் காணப்படுகின்றன.
# செயின்ட் மரினோ நகரம்

## போக்குவரத்து

நீண்ட வளைந்த அகலமான தெருக்களை இங்கு அதிகமாகக் காணலாம். இந்நகர் சாய்வான மலைப்பாங்கான இடமொன்றில் அமைந்துள்ளமையால் நகரின் மையப்பகுதியில் மோட்டார் கார்கள் ஓட்டுவதற்குத் தடை விதிக்கப்பட்டுள்ளது.
# செயின்ட் மரினோ நகரம்

## விளையாட்டு

இந்நகரில் எஸ்.எஸ்.முரட்டா (S.S. Murata)மற்றும் எஸ்.பி.ட்ரே பென்னே (S.P. Tre Penne) எனும் இரு காற்பந்து அணிகள் இருக்கின்றன. 2006 ஆம் ஆண்டில் இடம்பெற்ற குளிர்கால ஒலிம்பிக் போட்டிகளின் போது ஒலிம்பிக் தீபமானது இந்நகரினூடாகவும் சென்றுள்ளது.
# வார்ப்புரு:Hangman

<div id="section_Hangman">  
| சொல்: | **}** |  |
| --- | --- | --- |
| கணிப்பு: | } |  |
| தவறியவை: | } | } |
</div><noinclude>
</noinclude>
# ஹேங்மேன் (விளையாட்டு)

**ஹேங்மேன்** என்பது கணித்து விளையாடக்கூடிய சொல் விளையாட்டு. இதை இருவர் மட்டுமே விளையாட முடியும். இந்த விளையாட்டுக்கு காகிதத்தாளும் எழுதுகோலும் போதுமானவை. ஒருவர் ஒரு சொல்லை மனதில் நினைத்துக் கொண்டு, சில எழுத்துக்களை மட்டும் காகிதத்தில் எழுதி, மற்றவற்றுக்கு அடிக்கோடிட்டுக் காட்டுவர். மற்றொருவர், அந்த எழுத்துக்கள் என்ன என்று கண்டுபிடித்து, முழுச் சொல்லையும் கண்டுபிடிக்க வேண்டும். குறிப்பிட்ட வாய்ப்புகளுக்குள் (எ.கா: ஆறு) கண்டுபிடிக்காவிட்டால் தோற்றவர் ஆவார். இந்த விளையாட்டு பெரும்பாலும் ஆங்கிலச் சொற்களை முன்னிறுத்தி இருந்திருக்கிறது என்ற போதிலும், எந்த மொழிச் சொல்லையும் வைத்து விளையாட முடியும். ஒவ்வொரு தவறான கணிப்புக்கும் ஒவ்வொரு கோடாக வரைந்து, இறுதி வாய்ப்பில் ஒருவரை தூக்கில் போடுவது போல் படம் வரையப்படுவதால் இப்பெயர் பெற்றுள்ளது.
# ஹேங்மேன் (விளையாட்டு)

## விளையாடும் முறை

ஒரு சொல்லை மனதில் நினைத்துக் கொண்டு, சில எழுத்துக்களை மட்டும் எழுதி, மற்றவற்றிற்கு அடிக்கோடிட்டு காட்ட வேண்டும். சொல்லானது இலக்கணப் பொருள் உடையதாக இருக்க வேண்டும். ஆட்பெயர்களையோ, இடப்பெயர்களையோ, சொற்சுருக்கங்களையோ நினைத்துக் கொள்ளக் கூடாது. எதிராளி ஒவ்வொரு எழுத்தாக கணித்து கொண்டே வருவார். கணித்த எழுத்து சரியாக இருந்தால், அது எந்தெந்த இடங்களில் வந்துள்ளதோ, அந்த இடங்களில் எழுதுவார் சொல்லை மனதில் நினைத்தவர். அருகருகே எழுத்துக்கள் வர வர, சொல்லை கணிப்பது எளிமையாகிவிடும். தவறான ஒவ்வொரு கணிப்பிற்கும் கோடுகள் இணைத்து தூக்கு மேடையையும், மனிதரின் உருவத்தையும் வரைந்து கொண்டே வருவார் சொல்லை மனதில் நினைத்தவர். குறிப்பிட்ட எண்ணிக்கைக்குள் கணித்து வெற்றி வாகை சூடலாம். தவறினால், கோடுகள் வரையப்பட்டு, ஒரு பொம்மை தூக்கி போடுவதைப் போல படம் வரையப்படும். ஆட்டம் முடிவுக்கு வரும்.  
தூக்கு மேடைக்கு பதிலாக வேறு படங்களை வரைந்தும் விளையாடுவது உண்டு. ஒரு ஆப்பிள் மரத்தை பல ஆப்பிள் பழங்களுடன் வரைந்து, ஒவ்வொரு தவறான கணிப்பிற்கும் ஆப்பிளை அழித்துக் கொண்டே வருவர்.
# ஹேங்மேன் (விளையாட்டு)

## எடுத்துக்காட்டு

விளையாட்டின் எடுத்துக்காட்டை பார்க்கவும்.  
**9**  
| கணித்தவர் தோற்கிறார். சரியான விடை: **HANGMAN**. | } |
| --- | --- |
# இங்கிலாந்தின் மூன்றாம் வில்லியம்

**இங்கிலாந்தின் மூன்றாம் வில்லியம்** (*William III*, , 4 நவம்பர் 1650 – 8 மார்ச் 1702) என்பவர் பிறப்பிலேயே ஆரஞ்சு இளவரசனாகப் பிறந்தவரும் 1672 ஆம் ஆண்டிலிருந்து இடச்சுக் குடியரசின் ஒல்லாந்து, சீலாந்து, யுச்சிரெச்ட், கெல்டர்லாந்து, ஒவர்ஜ்ஜிசெல் ஆகிய பிரதேசங்களின் ஆட்சியாளராகவும் 1689 ஆம் ஆண்டிலிருந்து இறப்புவரை இங்கிலாந்து, அயர்லாந்து, இசுக்கொட்லாந்து ஆகியவற்றின் மன்னனாகவும் இருந்தவராவார். இசுக்கொட்லாந்தின் மன்னாக இவர் **இரண்டாம் வில்லியம்** என அறியப்படுகின்றார். முறைசாரா வண்ணமாகவும் அன்போடும் இம்மன்னன் வட அயர்லாந்து மக்களாலும் இசுக்கொட்லாந்து மக்களாலும் **பில்லி மன்னன்** என அழைக்கப்பட்டார்.  
இம்மன்னையும் இவரது மனைவியும் இங்கிலாந்தின் இரண்டாம் யேம்சின் மகளுமான இங்கிலாந்தின் இரண்டாம் மேரியையும் ஆட்சியில் அமர்த்துவதை நோக்கமாகக் கொண்டே 1688 ஆம் ஆண்டில் மாண்புமிகு புரட்சி மேற்கொள்ளப்பட்டது.
# புனோம் பென்னின் புராணக்கதை

**புனோம் பென்னின் புராணக்கதை** *(Phnom Penh Legend)* என்பது புனோம் பென் நகரம் தோன்றியது எப்படி என்பதைக் கூறும் ஒரு புராணக்கதையாகும்.  
பென் என்ற ஒரு பணக்காரப் பெண், இன்றைய புனோம் பென்னின் புறநகர்பகுதியில் அமைந்துள்ள ஒரு கிராமத்தில் வாழ்ந்து வந்தாள். மீகாங் ஆற்றில் வெள்ளப் பெருக்கு ஏற்பட்டபோது, உள்ளீடற்ற மரமொன்று அவளுக்குச் சொந்தமான புல்வெளிக்கு மிதந்து வந்தது. அம்மரத்தில் நான்கு வெண்கல புத்தர் சிலைகள் இருந்தன. புத்தர் ஒரு புதிய வீட்டிற்குள் வரவேண்டும் என்று விரும்புவது போன்ற ஒரு அடையாளமாக அக்காட்சி அவளுக்குத் தோன்றியது. அதனால் அவள் புத்தருக்காக அங்கு ஒரு கோவில் கட்டினாள். இப்போதும் தலைநகர் புனோம் பென்னில் அந்தக் கோயிலும் இருப்பதாக நம்பப்படுகிறது.  
பென் உருவாக்கிய அக்கோயில் பெரும் புகழுடன் வளர்ச்சியடைந்தது. பக்தர்கள் கூட்டம் கூட்டமாக கோயிலுக்கு வரத் தொடங்கினர். நூறு ஆண்டுகளுக்கு பின்னர் அங்கோர் படை சியாம் நகரின் மீது படையெடுத்த போது, கம்போடியாவின் தலைநகரம் புனோம் பென்னுக்கு மாற்றப்பட்டது. கெமர் மொழியில் புனோம் என்ற சொல்லின் பொருள் குன்று என்பதாகும். எனவே புனோம் பென் என்றால், பென் என்ற பெண்ணுக்குச் சொந்தமான மலை என்று பொருளாகும். அப்பெண் கட்டியதாக நம்பப்படும் அக்கோயில் மிகவும் பழமை வாய்ந்த நூற்றாண்டுகளுக்கு முந்தைய கோயில் ஆகும். அக்கோயிலை புனோம் வாட் என்று அல்லது மலைக் கோயில் என்று அழைக்கிறார்கள்.
# புனோம் பென்னின் புராணக்கதை

## சான்று

- *Major World Nations: Cambodia* by Claudia Canesso.
# புனோம் பென்னின் புராணக்கதை

## இவற்றையும் காண்க

- புனோம் பென்
# அரன்டோராக் கோட்டை

**அரன்டோராக் கோட்டை** (*Arandora Fort*) என்பது குருநாகலில் போர்த்துக்கேயரால் கட்டப்பட்ட கோட்டையாகும். இது 1665 இல் ஒல்லாந்தரால் கைப்பற்றப்பட்டது.  
இக்கோட்டை போர்த்துக்கேயரின் ஆதார முகாமாகவும் இடச்சுக்காரரின் அரணாகவும், குறிப்பாக கண்டி அரசன் இரண்டாம் இராசசிங்களின் படைகளுக்கு எதிராக செயற்பட்டது. 1670 ஒக்டோபரில் இல் கண்டியப் படைகள் இக்கோட்டையைக் கைப்பற்றி இடச்சுப் படையினரை சிறை பிடித்தனர். சிறை பிடிக்கப்பட்டவர்களின் விடுதலை எளிதாக்க மட்டக்களப்பு, கொட்டியாரம், கற்பிட்டி துறைமுகங்களை இடச்சுக்காரர் மூடினர்.  
-
# மூன்றாம் அக்கபோதி

**மூன்றாம் அக்கபோதி ** (Aggabodhi III) என்பவன் ஏழாம் நூற்றாண்டில் அனுராதபுர இராசதானியை ஆண்டு வந்த மன்னர்களுள் ஒருவன் ஆவான். இவன் அனுராதபுர இராசதானியை 623 ஆம் ஆண்டிலும் பின்னர் 624 ஆம் ஆண்டு தொடக்கம் 640 ஆம் ஆண்டு வரையென இரு தடவைகள் ஆட்சி செய்தான். இவன் இவனது தந்தையான சிலாமேகவண்ணனின் பின் ஆட்சி பீடம் ஏறினான் இவனின் பின்னர் முதல் தடவை மூன்றாம் செகத்தா திச்சனும் இரண்டாம் தடவை முதலாம் தாதோப திச்சனும் ஆட்சி பீடம் ஏறினர். இவன் மௌரிய வம்சத்தைச் சேர்ந்த அரசன் ஆவான்.
# கொல்லம் கடற்கரை

**கொல்லம் கடற்கரை** *(Kollam Beach)* என்பது **மகாத்மா காந்தி கடற்கரை** என்றும் அழைக்கப்படுகிறது. இக்கடற்கரை இந்தியாவின் கேரள மாநிலத்தில் உள்ள கொல்லம் நகரத்தில் இருக்கிறது.  
இக்கடற்கரையில் சர்வதேசத் தரத்துடன் கூடிய ஒரு பூங்கா அமைந்துள்ளது. இப்பூங்காவின் பெயர் மகாத்மா காந்தி பூங்காவாகும். இந்தியத் துணை குடியரசுத் தலைவர் சாகீர் உசேன், 1961 ஆம் ஆண்டு சனவரி 1, அன்று இப்பூங்காவைத் தொடங்கி வைத்தார். கேரளாவில் நீச்சல் புறக்காவல் நியமிக்கப்பட்டுள்ள சில கடற்கரைகளில் கொல்லம் கடற்கரையும் ஒன்றாகும். 2005 ஆம் ஆண்டு முதல் இக்கடற்கரையில் இவர்கள் நியமிக்கப்பட்டுள்ளனர். சூலை 2015 ஆம் ஆண்டு நிலவரப்படி கோவளம், வார்கலா மற்றும் கொல்லம் கடற்கரைகள் மட்டுமே நீச்சல் புறக்காவல் வசதி பெற்றிருக்கும் தென் கேரளக் கடற்கரைகளாகும்.
# கொல்லம் கடற்கரை

## மீள்பார்வை

அரபிக்கடலின் மலபார் கடற்கரையில் அமைந்துள்ள பழமையானதும் மற்றும் மிகமுக்கியமானதுமான துறைமுகம் கொல்லம் துறைமுகம் ஆகும். இத்துறைமுகத்தில் அனைத்துலக முந்திரி வர்த்தகம் நடைபெறுகிறது. 2010 ஆம் ஆண்டு மதிப்பீட்டின்படி கொச்சித் துறைமுகத்திற்கு அடுத்ததாக இரண்டாவது பெரிய துறைமுகம் கொல்லம் துறைமுகமாகும். கொல்லம் துறைமுகம் சுதந்திரத்திற்கு முன்பு போர்த்துகீசியர், டச்சுக்காரர், மற்றும் ஆங்கிலேயர் என அடுத்தடுத்து அவர்களின் கட்டுப்பாட்டில் இருந்தது.  
தங்காசெரி முனையின் தெற்கு மற்றும் தென்கிழக்கில் 1.8 கிலோமீட்டர் நீளத்திற்கு நீண்டிருக்கும் தங்காசெரி அலைதாங்கி கடற்கரை கொல்லம் துறைமுகத்தைப் பாதுகாக்கிறது. கவர்ச்சியான அமைவிடம் மற்றும் அழகான காயல்கள் கொல்லம் கடற்கரையை கேரளாவின் மிகமுக்கியமான சுற்றுலாத்தலமாக மாற்றியுள்ளன.
# கொல்லம் கடற்கரை

## கடல்மீன் காட்சியகம்

கொல்லம் கடற்கரையில் 2014 ஆம் ஆண்டு சூன் மாதம் 22 ஆம் நாள் அன்று கடல்மீன் காட்சியகம் அமைக்கும் பணி தொடங்கியது. கேரளாவில் இவ்வகையான திட்டத்துடன் அமைக்கப்பட்ட முதலாவது கடல்மீன் காட்சியகம் இதுவாகும். கொல்லம் நகராட்சி ஆணையத்திற்காக கடற்கரையின் கிழக்குப் பக்கத்தில் துறைமுகப் பொறியியல் துறை இக்கடல்மீன் காட்சியகத்தை கட்டத்தொடங்கியது. இத்திட்டத்திற்கான அடிக்கல் நாட்டு விழா மார்ச்சு மாதம் நடைபெற்றது. திட்டம் 2014 திசம்பர் மாதத்திற்குள் முடிக்கப்படவேண்டும் என்றும் திட்டமிடப்பட்டது. ஒரடுக்காகக் கட்டப்படும் இக்கடல்மீன் காட்சியகத்தில் பல்வேறு கடல்வாழ் உயிரினங்களையும் காட்சிப்படுத்துவதற்காக 40 பெரிய தொட்டிகள் அமைக்கப்படும்.
# கொல்லம் கடற்கரை

## தங்கச்செரி கலங்கரை விளக்கு

கொல்லம் கடற்கரையில் அமைக்கப்பட்டுள்ள 144 அடி உயரமுள்ள கலங்கரை விளக்கு, இக்கடற்கரையின் மிகமுக்கியமான ஒரு அடையாளமாகும்.
# கொல்லம் கடற்கரை

## வரலாற்றுச் சின்னங்கள்

இத்துறைமுகத்திற்கு அருகில் போர்த்துக்கீசியக் கட்டிடங்களின் இடிபாடுகள், டச்சுக் கோட்டைகள் மற்றும் 18 ஆம் நூற்றாண்டு தேவாலயங்கள் முதலியன அவர்களின் ஆட்சிக்கால நினைவுச் சின்னங்களாகக் காட்சி தருகின்றன.
# புறம்போக்கு என்கிற பொதுவுடமை

***புறம்போக்கு என்கிற பொதுவுடமை*** என்பது 2015 ஆம் ஆண்டு வெளிவந்த பொலிஸ் நடைமுறைச்சட்ட மூலம் பற்றிய இந்தியத் தமிழ்த் திரைப்படம் ஆகும். இத்திரைப்படத்தை எஸ். பி. ஜனநாதன் இயக்கினார். ஆர்யா, விஜய் சேதுபதி, சாம், கார்த்திகா நாயர் ஆகியோர் இத்திரைப்படத்தில் நடித்துள்ளனர். யுடிவி மோஷன் பிக்சர்ஸினால் இத்திரைப்படம் தயாரிக்கப்பட்டது. இத்திரைப்படம் என். கே. ஏகாம்பரத்தின் ஒளிப்பதிவிலும் புதுமுக இசையமைப்பாளரான வர்சனின் இசையிலும் வெளிவந்தது. முதலில் *புறம்போக்கு* எனத் தலைப்பிடப்பட்ட போதிலும் பொதுவுடமை பற்றி எடுத்துக்கூறும் திரைக்கதையைக் கொண்டு அமைந்ததால் பின்னர் *புறம்போக்கு என்கிற பொதுவுடமை* எனத் தலைப்பு மாற்றம் செய்யப்பட்டது. ஜனநாயக சமூகத்தில் ஆற்றப்படும் பாரிய குற்றங்களுக்காக தூக்குத்தண்டனை விதித்தலுக்கு எதிரான நடவடிக்கைகளே இக்கதையின் மூலக்கரு ஆகும். இத்திரைப்படம் 15 மே 2015 அன்று வெளியிடப்பட்டது.
# புறம்போக்கு என்கிற பொதுவுடமை

## தயாரிப்பு

### வளர்ச்சி

2009 ஆம் ஆண்டில் பேராண்மை திரைப்படத்தை இயக்கிய பின் மூன்று வருடங்களின் பின்னர் தனது முன்னைய திரைப்படங்களில் கதா நாயகர்களாக நடித்த ஜீவா மற்றும் ஜெயம் ரவியை வைத்து ஓர் படம் இயக்கவுள்ளதாக இயக்குநர் ஜனநாதன் அறிவித்தார். 2013 ஆம் ஆண்டு ஜனவரி மாதத்தின் நடுப்பகுதியில் யுவன் சங்கர் ராஜாவே தனது படத்திற்கு இசையமைப்பதாகக் கூறினார். வேறு பல திரைப்படங்களில் ஜீவா மற்றும் ஜெயம்ரவி ஆகியோர் பல்வேறு ஒப்பந்தங்களை மேற்கொண்டிருந்ததால் ஆர்யா மற்றும் விஜய் சேதுபதியை வைத்துத் தனது திரைப்படத்தை இயக்கவுள்ளதாக 2013 இல் இயக்குநர் ஜனநாதன் அறிவித்தார். அதற்குப் புறம்போக்கு எனும் தலைப்பிட்டுள்ளதாகவும் அறிவித்தார். யுவன் சங்கர் ராஜாவுக்குப் பதிலாக வர்சன் எனும் புதுமுக இசையமைப்பாளர் இசையமைப்பதாகவும் அறிவித்தார்.
# 1695

**1695** (MDCXCV) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.
# 1695

## நிகழ்வுகள்

- ஏப்ரல் - ஊடகத் தணிக்கையை புதுப்பிப்பதில்லை என இங்கிலாந்து நாடாளுமன்றம் தீர்மானித்தது.
- ஆகத்து 13-15 - ஒன்பதாண்டுப் போர்: பிரென்சுப் படைகள் பிரசெல்சு நகரைக் குண்டுகள் போட்டுத் தாக்கின.
- செப்டம்பர் 7 - ஆங்கிலேய கடற்கொள்ளையன் என்றி எவெறி முகலாயர்களின் *காஞ்-இ-சவாய்* என்ற கப்பலைத் தாக்கி சூறையாடினான். இதற்குப் பதிலடியாக, பேரரசர் ஔரங்கசீப் இந்தியாவில் ஆங்கிலேயர்கள் வணிக நடவடிக்கைகளைத் தடை செய்யப்போவதாக அச்சுறுத்தினார்.
- டிசம்பர் 31 - பலகணி வரி இங்கிலாந்தில் விதிக்கப்பட்டது. இதனால் சிலர் தமது பலகணிகளை செங்கற்கள் கொண்டு மூடினர்.
- உருசியா துருக்கி மீது போரை அறிவித்தது.
- இந்தியத் துணி, மற்றும் பட்டு நெசவாளர்களுக்குத் தடை விதிக்கக் கோரி ஆங்கிலேய உற்பத்தியாளர்கள் இங்கிலாந்து நாடாளுமன்றத்துக்கு எதிரே ஆர்ப்பாட்டத்தில் ஈடுபட்டனர்.
- பொட்டலா அரண்மனை கட்டி முடிக்கப்பட்டது.
- பிரேசிலில் தங்கம் கண்டுபிடிக்கப்பட்டது.
- தூத்துக்குடி பனிமய மாதா பேராலயம் டச்சுக்காரரினால் இடித்துத் தரைமட்டமாக்கப்பட்டது.
# 1695

## இறப்புகள்

- சூலை 8 - கிறித்தியான் ஐகன்சு, டச்சு இயற்பியலாளர் (பி. 1629)
- அக்டோபர் 13 - எப்ரேம் தெ நேவேர், சென்னையின் முதல் கிறித்தவ மறைபணியாளர் (பி. 1603)
# முகம் சிவத்தல்

**முகம் சிவத்தல்** (Blushing) என்பது உளவியல் காரணங்களினால் முகம், காது மடல்கள், கன்னம் ஆகியவற்றில் மேலோட்டமாக ஏற்படும் முகம் சிவந்துபோவதைக் குறிக்கிறது. முகம் சிவத்தல் பொதுவாக மனவுளைவு, கோபம் அல்லது காதல்வயப்பட்டத் தூண்டுதல்கள் ஆகிய உணர்ச்சிகளின் அழுத்தங்களைத் தன்னிச்சையாகப் பிரதிபலிப்பதாகக் கருதப்படுகிறது. பல்வேறு உடலியக்கக் காரணங்களால் குறிப்பிட்ட அளவு முகம் மற்றும் பிற சருமப் பகுதிகளில் சிவந்திருக்கும் நிலையான தோல் சிவத்திலிருந்து முகம் சிவத்தல் வேறுபடுகிறது. முகம் சிவப்பதைக் கண்டு பயப்படுவதை சிகப்பு வெறுப்பு (Erythrophobia) என்று கூறலாம்.
# ஊத்தங்கரை ஊராட்சி ஒன்றியம்

** ஊத்தங்கரை ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 34 கிராம ஊராட்சிகள் உள்ளன.
# ஊத்தங்கரை ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, ஊத்தங்கரை ஊராட்சி ஒன்றியத்தின் மொத்த மக்கள் தொகை 1,44,375 ஆகும். அதில் பட்டியல் சாதி மக்களின் தொகை 34,159 ஆக உள்ளது. பட்டியல் பழங்குடி மக்களின் தொகை 2,491 ஆக உள்ளது.
# ஊத்தங்கரை ஊராட்சி ஒன்றியம்

## ஊராட்சி மன்றங்கள்

ஊத்தங்கரை ஊராட்சி ஒன்றியத்தில் உள்ள ஊராட்சிகள்:
1. வேங்கடதம்பட்டி
1. உப்பரபட்டி
1. திருவனபட்டி
1. ரெட்டிபட்டி
1. பெரியதாழ்பாடி
1. பெரிய கொட்ட குளம்
1. பாவக்கல்
1. நொச்சிப்பட்டி
1. நாயக்கனூர்
1. நடுப்பட்டி
1. மூங்கிலேறி
1. மூன்றம்பட்டி
1. மிட்டபள்ளி
1. மேட்டுதங்கள்
1. மரம்பட்டி
1. மகநூற்பட்டி
1. கொண்டம்பட்டி
1. கீழ்மதூர்
1. கீழ்குப்பம்
1. காட்டேரி
1. கருமந்தபட்டி
1. காரப்பட்டு
1. கள்ளவி
1. கடவாணி
1. கோவிந்தபுரம்
1. கெங்கபிரம்பட்டி
1. ஈகூர்
1. சந்திரபட்டி
1. படப்பள்ளி
1. அத்திப்பாடி
1. புதூர் புங்கனி
1. வீரன குப்பம்
1. வெல்ல குட்டை
1. சிங்காரப்பேட்டை
# சூளகிரி ஊராட்சி ஒன்றியம்

** சூளகிரி ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இவ்வூராட்சி ஒன்றியத்தில் 40 ஊராட்சிகள் உள்ளன. சூளகிரி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம், சூளகிரியில் உள்ளது.
# சூளகிரி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, சூளகிரி ஊராட்சி ஒன்றியத்தின் மொத்த மக்கள் தொகை 1,77,900 ஆகும். அதில் பட்டியல் சாதி மக்களின் தொகை 24,280 ஆக உள்ளது. பட்டியல் பழங்குடி மக்களின் தொகை 2,299 ஆக உள்ளது.
# சூளகிரி ஊராட்சி ஒன்றியம்

## ஊராட்சிகள்

சூளகிரி ஊராட்சி ஒன்றியத்தில் உள்ள ஊராட்சி மன்றங்கள்;
1. வெங்கடேசபுரம்
1. உல்லட்டி
1. உத்தனப்பள்ளி
1. துப்புகானப்பள்ளி
1. தியாகரசனப்பள்ளி
1. சிம்பிள்திராடி
1. சாணமாவு
1. சாமனப்பள்ளி
1. பெத்தசிகரலப்பள்ளி
1. பஸ்தலப்பள்ளி
1. பன்னப்பள்ளி
1. நெரிகம்
1. மேலுமலை
1. மருதாண்டப்பள்ளி
1. மாரண்டப்பள்ளி
1. கும்பளம்
1. கோனேரிப்பள்ளி
1. கொம்மேப்பள்ளி
1. காட்டிநாயக்கன்தொட்டி
1. கானலட்டி
1. காமன்தொட்டி
1. காளிங்காவரம்
1. இம்மிடிநாயக்கனப்பள்ளி
1. ஒசஹள்ளி
1. ஏணுசோனை
1. தோரிப்பள்ளி
1. சின்னாரன்தொட்டி
1. சென்னப்பள்ளி
1. செம்பரசனப்பள்ளி
1. புக்கசாகரம்
1. பேரிகை
1. பீர்ஜேப்பள்ளி
1. பங்கனஹள்ளி
1. பி.எஸ். திம்மசந்திரம்
1. பி. குருபரப்பள்ளி
1. அயர்னப்பள்ளி
1. அத்திமுகம்
1. அங்கொண்டப்பள்ளி
1. ஆலூர்
1. ஏ. செட்டிப்பள்ளி
# வார்ப்புரு:Uw-delete1

} வணக்கம், அண்மையில் நீங்கள் எந்த விளக்கத்தையும் தராமல் உள்ளடக்கத்தை நீக்கியுள்ளீர்கள். எதிர்காலத்தில் உள்ளடக்கத்தை நீக்கும்போது பொருத்தமான தொகுப்புச் சுருக்கத்தை வழங்கும்படி கேட்டுக்கொள்கின்றேன். நீங்கள் தவறுதலாக இவ்வாறு செய்திருந்தால் வருந்தவேண்டாம். நீக்கப்பட்ட உள்ளடக்கத்தை நான் மீட்டெடுத்துள்ளேன். நீங்கள் பயிற்சி பெற விரும்பினால், அருள்கூர்ந்து மணல் தொட்டியைப் பயன்படுத்துங்கள். }<noinclude>
</noinclude>
# கிருட்டிணகிரி ஊராட்சி ஒன்றியம்

**கிருஷ்ணகிரி ஊராட்சி ஒன்றியம்** என்பது தமிழ்நாட்டின் கிருஷ்ணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும்.  
கிருஷ்ணகிரி வட்டத்தில் உள்ள இவ்வூராட்சி ஒன்றியத்தில் 29 கிராம ஊராட்சிகள் உள்ளன.
# கிருட்டிணகிரி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, கிருஷ்ணகிரி ஊராட்சி ஒன்றியத்தின் மொத்த மக்கள் தொகை 1,54,441 ஆகும். அதில் பட்டியல் சாதி மக்களின் தொகை 22,204 ஆக உள்ளது. பட்டியல் பழங்குடி மக்களின் தொகை 1,133 ஆக உள்ளது.
# கிருட்டிணகிரி ஊராட்சி ஒன்றியம்

## ஊராட்சி மன்றங்கள்

கிருட்டிணகிரி ஊராட்சி ஒன்றியத்தில் உள்ள ஊராட்சி மன்றங்கள்:  
1. வெங்கடாபுரம்
1. வெலகலஹள்ளி
1. திப்பனபள்ளி
1. சோக்காடி
1. செம்படமுத்தூர்
1. பெத்ததாளபள்ளி
1. பெத்தனபள்ளி
1. பெரியமுத்தூர்
1. பெரியகோட்டபள்ளி
1. பச்சிகானபள்ளி
1. நாரலபள்ளி
1. மோரமடுகு
1. மேகலசின்னம்பள்ளி
1. மல்லிநாயனபள்ளி
1. கொண்டேபள்ளி
1. கம்மம்பள்ளி
1. கல்லுக்குறிக்கி
1. காட்டிநாயனபள்ளி
1. ஜிஞ்சுப்பள்ளி
1. இட்டிக்கல் அகரம்
1. கூளியம்
1. கெங்கலேரி
1. தேவசமுத்திரம்
1. சிக்கபூவத்தி
1. பெல்லாரம்பள்ளி
1. பெல்லம்பள்ளி
1. பையனப்பள்ளி
1. ஆலபட்டி
1. அகசிப்பள்ளி
# காவேரிப்பட்டணம் ஊராட்சி ஒன்றியம்

**காவேரிப்பட்டணம் ஊராட்சி ஒன்றியம்** என்பது தமிழ்நாட்டின் கிருட்டிணகிரி மாவட்டத்தில் உள்ள 11 ஊராட்சி ஒன்றியங்களில் ஒன்றாகும்.  
கிருஷ்ணகிரி வட்டத்தில் உள்ள காவேரிப்பட்டணம் ஊராட்சி ஒன்றியத்தில் 36 கிராம ஊராட்சிகள் உள்ளன.
# காவேரிப்பட்டணம் ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, காவேரிப்பட்டணம் ஊராட்சி ஒன்றியத்தின் மொத்த மக்கள் தொகை 1,69,252 ஆகும். அதில் பட்டியல் சாதி மக்களின் தொகை 14,816 ஆக உள்ளது. பட்டியல் பழங்குடி மக்களின் தொகை 584 ஆக உள்ளது.
# காவேரிப்பட்டணம் ஊராட்சி ஒன்றியம்

## ஊராட்சி மன்றங்கள்

காவேரிப்பட்டணம் ஊராட்சி ஒன்றியத்தில் உள்ள 36 ஊராட்சிகள்:  
1. அகரம்
1. அரசம்பட்டி
1. ஆவத்தவாடி
1. விளங்காமுடி
1. வீரமலை
1. வாடமங்கலம்
1. திம்மாபுரம்
1. தட்ரஅள்ளி
1. தளிஅள்ளி
1. சுண்டேகுப்பம்
1. சௌட்டஅள்ளி
1. செல்லகுட்டபட்டி
1. சந்தாபுரம்
1. பென்னேஸ்வரமடம்
1. பாப்பாரப்பட்டி
1. பண்ணந்தூர்
1. பையூர்
1. நெடுங்கல்
1. மிட்டஅள்ளி
1. மருதேரி
1. மாரிசெட்டிஅள்ளி
1. மலையாண்டஅள்ளி
1. குடிமேனஅள்ளி
1. கோட்டப்பட்டி
1. கீழ்குப்பம்
1. கரடிஅள்ளி
1. கால்வேஅள்ளி
1. ஜெகதாப்
1. குண்டலப்பட்டி
1. எருமாம்பட்டி
1. எர்ரஅள்ளி
1. தாமோதரஅள்ளி
1. சாப்பர்த்தி
1. பாரூர்
1. பன்னிஅள்ளி
1. பாலேகுளி
# வார்ப்புரு:Uw-biog1

} வணக்கம், வாழும் (அல்லது அண்மையில் இறந்த) மனிதர் ஒருவர் தொடர்பான தொகுப்பை மேற்கொண்டுள்ளீர்கள். ஆனால், நீங்கள் நம்பகத்தன்மையுடைய எந்தச் சான்றையும் சேர்க்கவில்லை. எனவே, நான் அதனை நீக்கியுள்ளேன். தமிழ் விக்கிப்பீடியா வாழும் மனிதர்களைப் பற்றி எழுதுவது தொடர்பான இறுக்கமான கொள்கையைக் கொண்டுள்ளது. எனவே, அருள்கூர்ந்து இவ்வாறான கட்டுரைகள் துல்லியமாகவும் தெளிவாகவும் எழுதுப்படுவதை உறுதிசெய்ய உதவுங்கள். }<noinclude>
</noinclude>
# 1696

**1696** (MDCXCVI) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான நெட்டாண்டு ஆகும்.
# 1696

## நிகழ்வுகள்

- சனவரி - இங்கிலாந்து நாடாளுமன்றம் புதுநாணயமாக்கல் சட்டத்தை நிறைவேற்றியது.
- சனவரி 29 - ஐந்தாம் இவான் இறந்ததை அடுத்து முதலாம் பீட்டர் உருசியாவின் முழுமையான சார் மன்னனாக முடிசூடினான்.
- பஞ்சம் பின்லாந்தின் மூன்றில் ஒரு மக்கள்தொகையையும், எசுத்தோனியாவின் ஐந்தில் ஒருவரையும் அழித்தது.
- யோசப் வாசு அடிகள் இலங்கையின் Vicar-General பதவியைப் பெற்றார்.
# 1696

## பிறப்புகள்

- செப்டம்பர் 27 - அல்போன்ஸ் மரிய லிகோரி, இத்தாலிய ஆயர், மெய்யியலாளர் (இ. 1787)
# நார்த்புரூக் கேட்

**நார்த்புரூக் கேட்**, இந்திய மாநிலமான அசாமின் குவகாத்தியில் கட்டப்பட்டது. இங்கு வந்த நார்த்புரூக் பிரபுவின் நினைவாக கட்டப்பட்டது. இந்த வாயிற்கட்டிடம் சுக்ரேஸ்வர் காட் என்ற இடத்திற்கு அருகில் உள்ளது. தற்போது இந்த கட்டிடம் பராமரிப்பின்றி கிடக்கிறது.  
இந்த வாயிற்கட்டிடத்தை கர்சன் பிரபும் பார்வையிட்டார்.
# நார்த்புரூக் கேட்

## வடிவமைப்பு

இங்கிலாந்தில் உள்ள கிங்ஸ் கல்லூரியின் வழிபாட்டுக்கூடத்தின் நுழைவாயிலைப் போலவே இதையும் கட்ட தீர்மானித்தது பிரித்தானிய அரசு. இந்த கட்டிடத்தை செங்கற்களைக் கொண்டும், சுண்ணாம்புக் கல்லைக் கொண்டும் கட்டியுள்ளனர்.
# ஒலிம்பியா மையம்

**ஒலிம்பியா மையம்** *(Olympia Centre)* என்பது சிக்காகோ நகரில் உள்ள ஒரு உயரமான கட்டிடமாகும். இக்கட்டிடத்தின் குறுகலான மேல் பகுதியில் குடியிருப்புகளும் கீழ்ப் பகுதியில் அலுவலகங்கள் செயல்படுகின்ற வகையிலும் கட்டப்பட்ட ஒரு கலப்பு பயன்பாட்டுக் கட்டிடமாக இருக்கிறது. சிகீட்மோர், ஓவிங்சு மற்றும் மெர்ரில் எல்.எல்.பி நிறுவனம் வடிவமைத்து கட்டியுள்ள இக்கட்டிடம் 63 மாடிகள் கொண்ட 725 அடி உயரக் கட்டிடமாகவும், சிகாகோ நகரத்தின் மிக உயரமான கட்டிடமாகவும் நகரின் நடுவில் உயர்ந்து நிற்கிறது. கட்டிடத்தின் வெளிப்புறம் இத்தாலியில் ஒழுங்குபடுத்தப்பட்ட சுவீடியக் கருங்கற்கள் அழகாகப் பதியப்பட்டுள்ளது. 1981 ஆம் ஆண்டில் தொடங்கப்பட்ட கட்டுமானம் 1986 ஆம் ஆண்டு நிறைவு பெற்றது. இக்கட்டிடத்தின் பெயரான ஒலிம்பியா மையம், அசலாக இக்கட்டிடத்தின் வடிவமைப்பாளரான ரொறன்ரோ நகரத்தைச் சார்ந்த ஒலிம்பியா மற்றும் யார்க்குடன் தொடர்பு கொண்டுள்ளது.  
நெய்மான் மார்கசுவால் ஆக்ரமிக்கப்பட்டுள்ள ஒரு சில்லறை வணிகப் பிரிவு, 6 ஆவது மாடி முதல் 23 ஆவது மாடி வரையில் வர்த்தக வணிகப் பிரிவு மற்றும் 24 வது மாடி முதல் 63 ஆவது மாடிவரை தனியர்களுக்கான குடியிருப்புப் பகுதிகள் என ஒலிம்பியா மையம் மூன்று பகுதிகளாகப் பிரிக்கப்பட்டுள்ளது.  
வெய்சுபுளூத் குழந்தை மருத்துவமனை ஒலிம்பியா மையத்தின் அறைத்தொகுதி எண் 820 இல் அமைந்துள்ளது. சிகாகோ நகரில் இம்மருத்துவமனை மட்டுமே அழைப்பவர்களின் வீடுகளுக்கே சென்று அவர்களின் குடும்பத்தினருக்கு மருத்துவம் பார்க்கும் நடைமுறையைப் பின்பற்றி வருகிறது. சிகாகோவின் சப்பானியத் தூதரகம் அறைத் தொகுதி எண் 1100 இல் அமைந்துள்ளது.
# ஆரி பாட்டர் (கதாப்பாத்திரம்)

**ஆரி ஜேம்சு பாட்டர்** (*Harry James Potter*) என்பது ஜே. கே. ரௌலிங் என்பார் எழுதிய *ஆரி பாட்டர்* தொடரின் முக்கிய கதாப்பாத்திரம் ஆகும். ஆரிப் பாட்டர் நூற்றொடரின் பெரும்பாலான பகுதியானது அனாதையான பாட்டரின் வாழ்நாளின் ஏழு வருடங்களை மையப்படுத்தி எழுதப்பட்டுள்ளது. தனது பதினோராவது வயதில், தான் ஒரு மந்திரவாதி என அறிந்துகொண்டு மந்திரங்களையும் மந்திரக்கலைகளையும் கற்பிக்கும் ஆக்வாட்சு பாடசாலையில் இணைகிறான். அங்கு அல்பசு டம்பிள்டோர் மற்றும் ஏனைய பேராசிரியர்களின் கீழ் தனது மந்திரக் கல்வியைத் தொடர்கிறான். இந்த நேரத்தில் வால்டமோட் என்னும் தீயசத்திகளின் தலைவன் ஆரி பாட்டரை கொல்ல முயற்சி செய்கிறான். அவனிடம் இருந்து தன்னையும் மந்திர உலகையும் காப்பாற்றிக்கொண்டு, அவனை அழிப்பதே கதையாக தொடர்கிறது.
# ஆரி பாட்டர் (கதாப்பாத்திரம்)

## கருத்தும் உருவாக்கமும்

ரௌலிங்கின் கூற்றுப்படி, ஆரி பாட்டர் மற்றும் நாவல் தொடருக்கான யோசனை 1990 ஆம் ஆண்டு ரயிலுக்காகக் காத்திருந்தபோது அவருக்கு வந்தது. ஆரியை முதலில் ஒரு "அடர்த்தியான, கருப்பு முடி கொண்ட, கண்ணாடி அணிந்த பையனாக" அவர் உருவாக்க நினைத்தாகக் கூறினார்.
# கசிரங்கா பல்கலைக்கழகம்

**அசாம் கசிரங்கா பல்கலைக்கழகம்**
(**கசிரங்கா பல்கலைக்கழகம்** என்றும் அறியப்படும்), இந்திய மாநிலமான அசாமில் உள்ள தனியார் பல்கலைக்கழகம். இது அசாமின் யோர்ஹாட் நகரத்துக்கு அருகில் அமைந்துள்ளது.
# கசிரங்கா பல்கலைக்கழகம்

## துறைகள்

இந்த பல்கலைக்கழகத்தில் பொறியியல், மேலாண்மை, கணினியியல் ஆகிய துறைகளில் பாடங்கள் கற்பிக்கப்படுகின்றன. மாணவர்கள் இளநிலை, முதுநிலை ஆகிய பிரிவுகளில் சேர்ந்து கொள்ளலாம்.
# கசிரங்கா பல்கலைக்கழகம்

## பிற கல்வி நிறுவனங்களுடனான கூட்டமைப்பு

இந்த பல்கலைக்கழகம் இங்கிலாந்தில் உள்ள பிளைமவுத் பல்கலைக்கழகத்துடன் புரிந்துணர்வு ஒப்பந்தத்தை மேற்கொண்டுள்ளது. இதன் மூலம் இரு பல்கலைக்கழகத்தை சேர்ந்த மாணவர்களும், ஆசிரியர்களும் தங்களுக்கு தெரிந்தவற்றை பகிர்ந்து கொள்ள முடியும். இந்த பல்கலைக்கழகம் கார்டிப் மெட்ரோபாலிட்டன் பல்கலைக்கழகத்துடனும் புர்ந்துணர்வு ஒப்பந்தத்தை ஏற்படுத்திக் கொண்டுள்ளது. இதனால் ஆராய்ச்சிகளை கூட்டு சேர்ந்து செய்ய ஏதுவாக இருக்கும். மேலும், நன்யாங் தொழில்நுட்பப் பல்கலைக்கழகத்தோடும் புரிந்துணர்வு ஒப்பந்தத்தை ஏற்படுத்திக் கொண்டு, எம்.பி.ஏ மாணவர்களை ஒரு மாத காலம் அனுப்பி வைக்கிறது.
# கயானாப் பூங்கா

**கயானாப் பூங்கா** *(Guyana Zoo)* என்பது கயானா நாட்டின் தலை நகரமான சியார்ச்டவுண் நகரில் அமைந்திருக்கும் விலங்குக் காட்சிச்சாலை ஆகும். அலுவலகப் பூர்வமாக கயானா விலங்கியல் பூங்கா எனப்படும். இப்பூங்கா 1952 ஆம் ஆண்டில் அதிகாரப்பூர்வமாகத் திறக்கப்பட்டது. ஆனால் இதன் பெரும்பாலான நிலப்பகுதி 1895 ஆம் ஆண்டு முதல் தாவரவியல் பூங்காவாகப் பயன்படுத்தப்பட்டு வந்தது. ஆர்ப்பி கழுகுகள் மற்றும் கடற்பசுக்கள் இப்பூங்காவில் பிரபலமாக அறியப்படுகின்றன.  
2005 ஆம் ஆண்டில் தோராயமாக இப்பூங்காவில் 25 பணியாளர்கள் பணியாற்றினர்.  
கால்கரி பூங்காவுடன் கயானா பூங்காவும் கூட்டுசேர்ந்து இணையாகச் செயல்படுகின்றன.
# ஹன்வெல்லைக் கோட்டை

**ஹன்வெல்லைக் கோட்டை** (*Hanwella fort*) ஹன்வெல்லை, கொழும்பின் ஹன்வெல்லை என்ற இடத்தில், களனி கங்கை கரையில் அமைந்துள்ளது. இக்கோட்டையிலிருந்து மல்வானைக் கோட்டை தொலைவில் களனி கங்கையின் மறுபக்கத்தில் அமைந்துள்ளது.  
சீதவாக்கையின் மாயாதுன்னையினால் இது ஆரம்பத்தில் கட்டப்பட்டது என நம்பப்படுகிறது. போர்த்துக்கேயர் கோட்டையைப் பிடித்து, தங்கள் பாணிக்கு ஏற்ப 1597 இல் கட்டினார்கள். இது ஒல்லாந்தரால் கைப்பற்றப்பட்டு, விண்மீன் வடிவக் கோட்டையாகக் கட்டப்பட்டு, 1684 இல் கட்டிட வேலைகள் நிறைவுற்றன. 1761 இல் கீர்த்தி சிறீ இராஜசிங்கனால் இது கைப்பற்றப்பட்டு, அங்கிருந்த படையினர் கொலை செய்யப்பட்டனர். ஒல்லாந்தர் இதனை அடுத்த வருடத்தில் மீளவும் கைப்பற்றினர்.
# வார்ப்புரு:Uw-error1

} வணக்கம், உங்கள் அண்மைய தொகுப்பில் நீங்கள் தவறான தகவலை உள்ளிட்டதாகத் தெரிகின்றது. எனவே, அதனை நீக்கியுள்ளேன். நீங்கள் சேர்த்த தகவல் சரியானது எனக் கருதினால், அருள்கூர்ந்து ஒரு நம்பகமான மேற்கோளைச் சுட்டுங்கள். அல்லது கட்டுரையின் பேச்சுப் பக்கத்தில் நீங்கள் செய்த மாற்றத்தைப் பற்றி உரையாடுங்கள். }<noinclude>
</noinclude>
# வார்ப்புரு:Uw-genre1

} வணக்கம், உங்களுடைய சில அண்மைய வகைமை மாற்றங்கள் நடுநிலை நோக்கு, மெய்யறிதன்மை தொடர்பான எமது கொள்கைகளுடன் முரண்படுவதைக் கவனித்துள்ளேன். விக்கிப்பீடியாவுக்கு ஆக்கநோக்கில் பங்களிப்பதற்கு அனைத்துப் பயனர்களையும் நாம் வரவேற்றாலும், மேற்கொள்ளப்படும் தொகுப்புகளுக்கு நம்பகமான சான்றுகளை வழங்கும்படியும் வேண்டுகின்றோம். இதுபோன்ற தொகுப்புகளுக்கு ஏனைய பயனர்கள் மறுப்புத் தெரிவிக்கும்போது, கட்டுரையின் பேச்சுப் பக்கத்தில் உரையாடி, இணக்க முடிவுக்கு வரும்படி கேட்டுக்கொள்கின்றேன். }<noinclude>
</noinclude>
# வார்ப்புரு:Uw-nor1

} வணக்கம், உங்கள் பங்களிப்புகளுக்கு நன்றி. ஆயினும், நாம் புத்தாக்க ஆய்வை ஏற்பதில்லை. நம்பகமான, வெளியிடப்பட்ட மூலங்கள் இல்லாத தரவுகள், குற்றச்சாட்டுகள், எண்ணங்கள், தனிப்பட்ட வினையறிவு போன்றவை புத்தாக்க ஆய்வில் அடங்கும். உங்கள் தொகுப்புகளுக்கு நம்பகமான சான்றுகளைச் சேருங்கள். }<noinclude>
</noinclude>
# ஹல்தும்முல்லைக் கோட்டை

**ஹல்தும்முல்லைக் கோட்டை** (*Haldummulla Fort*) என்பது போர்த்துக்கேயரால் பதுளையிலுள்ள ஹல்தும்முல்லைக் எனுமிடத்தில் கட்டப்பட்டது. 17 ஆம் நூற்றாண்டு கட்டப்பட்ட கோட்டை அத்திவாரங்களைத் தவிர முற்றாக அழிக்கப்பட்டுவிட்டது. அத்திவாரங்களை தற்போதும் காடுகள் நிறைந்த குன்றில் காணலாம். இது முன் அரங்காகவும் கொழும்புக்கான தந்திரோபாய பாதுகாப்பு அரணாகவும் விளங்கியது. இது அதன் சுற்றுப்புறங்களுக்கான நல்ல பார்வை (அவதானிப்பு) அமைப்பைக் கொடுத்தது.
# வார்ப்புரு:Uw-notcensored1

} வணக்கம், நீங்கள் தலைப்புடன் தொடர்புடைய உள்ளடக்கத்தை நீக்கியுள்ளீர்கள். எதிர்ப்புக்குரியதாகக் கருதப்படக்கூடிய உள்ளடக்கத்தை நீக்குவதற்கு, தமிழ் விக்கிப்பீடியா தணிக்கைசெய்யப்பட்டதன்று. கட்டுரையின் உள்ளடக்கத்துடன் நேரடியாக ஒத்துப்போகும் எந்தத் தகவலையும் அருள்கூர்ந்து நீக்கவோ தணிக்கைசெய்யவோ வேண்டாம். உங்களது வரவேற்புச் செய்தியில் மேலதிக விவரங்களைக் காணலாம். }<noinclude>
</noinclude>
# களுத்துறைக் கோட்டை

**களுத்துறைக் கோட்டை** (*Kalutara fort*) 1622 இல் போர்த்துக்கேயரால் கட்டப்பட்டது. இது களுத்துறையில் அமைந்திருந்தது.  
1574 இல், போர்த்துக்கேயப் படையினர் கொழும்பின் தென் பகுதியில் இருந்த சமய வழிபாட்டிடங்களை அழித்தனர். 1594 இல் போர்த்துக்கேயப் படையினர் களுத்துறை நகரைக் கைப்பற்றினர். 1622 இல், அவர்களால் கன்கதில விகாரை அழிக்கப்பட்ட இடத்தில் கோட்டை கட்டப்பட்டது. இது சீதாவக்கை அரசன் முதலாம் ராஜசிங்கனால் கைப்பற்றப்பட்டது. பின்பு இடச்சுக்காரரினால் இக்கோட்டை கைப்பற்றப்பட்டு, மீண்டும் போர்த்துக்கேயரால் கைப்பற்றப்பட்டது.